**Nu e uşor...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu e uşor să treci prin încercare

Când valuri vin şi bat în barca ta,

Nu e uşor! Dar Domnul este mare

Şi ajutor, mereu El îţi va da!

Nu e uşor să ai zborul spre ceruri

Curat şi lin.. de-aici de pe pământ

Când aripa ta de-o săgeată-i frântă

Şi rupt de pietre este-al tău veşmânt!

Să urci mereu acolo sus, pe munte

Când cei mai mulţi coboară, nu-i uşor,

Când nu e nimeni glasul să-ţi asculte,

Nu e uşor când rănile te dor...

Nu e uşor ca să primeşti cuvinte

Ce inima, mereu ţi-o vor răni...

Nu e uşor.. dar tu să iei aminte

Prin umilinţă trec ai Săi copii...

Nu e uşor să lucrezi în Grădină

Când trandafirii nu mai dau parfum..

De parcă sunt lipsiţi de-a Lui Lumină

Mai e puţin! Nu te opri acum.

Nu e uşor pe drumul Mântuirii

Ca să porţi crucea tot mereu mai sus,

Dar tu priveşte la Domnul Iubirii

Şi Harul Lui, mereu va fi de-ajuns..

18.03.2016